கேள்வி: பன்னிரண்டு நடன இளவரசிகள் (கதை) - பின்னணி பற்றி விளக்கவும்.
பதில்: கிரிம் சகோதரர்கள், தங்கள் நண்பர்களான ஹாக்ஸ்தாசன்ஸிடமிருந்து இக்கதையை அறிந்தனர். அவரோ மன்ஸ்டரில் அவரது நண்பரிடமிருந்து இக்கதையை தெரிந்து கொண்டதாக கூறப்படுகிறது. பிற பதிப்புகள் ஹெஸென் மற்றும் பேடர்பார்ன் என்பதாக அறியப்பட்டன. ஹெஸ்ஸி பதிப்பில் ஹெஸ்ஸே கதை தொகுப்பில் ஒரு இளவரசி மட்டுமே ஒவ்வொரு இரவும் ஒரு டஜன் காலணிகளை அணிந்திருப்பார் என்று நம்பப்படுகிறது, சிப்பாய்க்கு பதிலாக ஒரு இளம் செருப்பு தயாரிப்பாளரின் உதவியாளர், அவளுடன் மற்ற பதினொரு இளவரசிகளும் கலந்துகொண்டதைக் கண்டுபிடிப்பதாக கதை சொல்லுகிறது. மேலும் இளவரசியின் மந்திரதை உடைந்து, அந்த உதவியாளர் இளவரசியை மணந்தார். பேடர்பார்ன் தொகுப்பில், மூன்று ராட்சதர்களின் துணையுடன் ஒரு அரண்மனையில் இரவில் நடனமாடும் மூன்று இளவரசிகள், Twelve Dancing Princesses Annotations|website=www.surlalunefairytales.com|access-date=2022-06-16}} போதைப்பொருள் கலந்த மதுவை அந்த சிப்பாய் அப்புறப்படுத்திவிட்டு தூங்குவது போல் நடிக்கும் சூழ்ச்சியை அறிமுகப்படுத்துகிறது. Opie 1992, pp. 188-9 விக்டோரியன் காலத்து எழுத்தாளர்கள் இளவரசிகளின் இருப்பிடத்தைக் கண்டறிய விரும்புபவர்கள் மீது சுமத்தப்பட்ட "'செய் அல்லது செத்துமடி'" என்ற அம்சத்தை விரும்பவில்லை, மேலும் அதைத் தவிர்ப்பதற்கான வழிகளைக் கண்டறிந்தனர். தோல்வியுற்ற வேட்பாளர்கள் மரணத்திற்கு அனுப்பப்படுவதற்குப் பதிலாக விளக்கம் இல்லாமல் வெறுமனே காணாமல் போவதாக எழுதியுள்ளனர், ஆண்ட்ரூ லாங் தொகுப்பில் தேடும் இளவரசர்கள் மறைந்து போகிறார்கள், மேலும் அவர்கள் மந்திரித்து நிலத்தடி உலகில் சிக்கிக்கொண்டது தெரியவந்துள்ளது. லாங்கின் பதிப்பின் கதாநாயகன் மைக்கேல் என்ற மாடு மேய்ப்பவர், அவர் இளைய இளவரசி லினாவை திருமணம் செய்துகொள்கிறார், மூத்தவள் அல்ல. அவரது சகோதரிகள் ஒவ்வொருவரும் மாயத்திலிருந்து விடுபட்டவுடன் போட்டியாளர்களில் ஒருவரை திருமணம் செய்து கொள்கிறார்கள்.. தங்கம், வெள்ளி மற்றும் வைர இலைகள் கொண்ட மரங்களின் தோட்டம் கிலுகாமிசு சுமேரியா காவியத்தில் இதேபோன்ற தோட்டத்தை நினைவுபடுத்துகிறது. Opie 1992, pp. 188-9 கிரிம் சகோதரர்களின் தொகுப்பில் உள்ள இளவரசிகள் பெரும்பாலும் தீங்கிழைக்கும் பாத்திரங்களாக சித்தரிக்கப்படுகிறார்கள், அவர்கள் தங்கள் தந்தையிடம் பொய் சொன்னதற்காகவும் தோல்வியுற்றவர்கள் கொல்லப்படுவார்கள் என்று தெரிந்திருந்தும் அதற்காக அவர்கள் வருத்தமே படாமல் அவர்களின் மர்மம் தீர்க்கப்படாமல் இருப்பதை உறுதிசெய்ய, தங்கள் ரகசியத்தை கண்டறிய வருபவர்களுக்கு போதை மருந்து கலந்த மதுவை மீண்டும் மீண்டும் கொடுக்கிறார்கள்.